CELEX: 31982R0843
Language: el
Date: 1982-04-13 00:00:00
Title: Κανονισμός (EOK) αριθ. 843/82 της Επιτροπής της 13ης Απριλίου 1982 περί τροποποίησης του κανονισμού (EOK) αριθ. 3389/81 περί των λεπτομερειών εφαρμογής των επιστροφών κατά την εξαγωγή στον αμπελοοινικό τομέα

Avis juridique important

|

31982R0843

Κανονισμός (EOK) αριθ. 843/82 της Επιτροπής της 13ης Απριλίου 1982 περί τροποποίησης του κανονισμού (EOK) αριθ. 3389/81 περί των λεπτομερειών εφαρμογής των επιστροφών κατά την εξαγωγή στον αμπελοοινικό τομέα  

Επίσημη Εφημερίδα αριθ. L 098 της 14/04/1982 σ. 0010 - 0010 Φινλανδική ειδική έκδοση: Κεφάλαιο 3 τόμος 14 σ. 0243  Σουηδική ειδική έκδοση: Κεφάλαιο 3 τόμος 14 σ. 0243  Ισπανική ειδική έκδοση: Κεφάλαιο 03 τόμος 25 σ. 0007  Πορτογαλική ειδική έκδοση : Κεφάλαιο 03 τόμος 25 σ. 0007 

***** ΚΑΝΟΝΙΣΜΟΣ (ΕΟΚ) αριθ. 843/82 ΤΗΣ ΕΠΙΤΡΟΠΗΣ  της 13ης Απριλίου 1982  περί τροποποιήσεως του κανονισμού (ΕΟΚ) αριθ. 3389/81 περί των λεπτομερειών εφαρμογής των επιστροφών κατά την εξαγωγή στον αμπελοοινικό τομέα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 20 παράγραφος 4,  τον κανονισμό (ΕΟΚ) αριθ. 345/79 του Συμβουλίου της 5ης Φεβρουαρίου 1979 περί καθορισμού, στον αμπελοοινικό τομέα, των γενικών κανόνων των σχετικών με τη χορήγηση επιστροφών κατά την εξαγωγή καθώς και των κριτηρίων καθορισμού του ύψους των (3), όπως τροποποιήθηκε από τον κανονισμό (ΕΟΚ) αριθ. 2009/81 (4), και ιδίως το άρθρο 6 παράγραφος 3,  Εκτιμώντας:  ότι έχουν καθορισθεί για πρώτη φορά επιστροφές κατά την εξαγωγή για τους vins de liqueur, αλλους από τους v.q.p.r.d., από τον κανονισμό (ΕΟΚ) αριθ. 3635/81 της Επιτροπής της 17ης Δεκεμβρίου 1981 (5), όπως τροποποιήθηκε από τον κανονισμό (ΕΟΚ) αριθ. 842/82 (6)· ότι πρέπει κατά συνέπεια να γίνουν ορισμένες προσαρμογές στον κανονισμό (ΕΟΚ) αριθ. 3389/81 της Επιτροπής της 27ης Νοεμβρίου 1981 (7)·  τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 παράγραφος 1 του κανονισμού (ΕΟΚ) αριθ. 3389/81 αντικαθίσταται από το ακόλουθο κείμενο:  «1. Το ευεργέτημα των επιστροφών υπόκειται στην προσκόμιση της αποδείξεως ότι τα εξαχθέντα προϊόντα:  - συνοδεύονταν κατά την εξαγωγή τους από πιστοποιητικό αναλύσεως που εκδίδεται από επίσημο οργανισμό του Κράτους μέλους παραγωγής ή του Κράτους μέλους εξαγωγής, και το οποίο βεβαιώνει ότι τα εν λόγω προϊόντα ανταποκρίνονται στις κοινοτικές ποιοτικές προδιαγραφές ή, ελλείψει αυτών, στις προδιαγραφές που εφαρμόζονται επί εθνικής βάσεως στο Κράτος μέλος εξαγωγής,  και όταν πρόκειται για επιτραπέζιους οίνους ή για vins de liqueur, άλλους από τους v.q.p.r.d.:  - είχαν εγκριθεί από επιτροπή δοκιμής υποδειχθείσα από το Κράτος μέλος εξαγωγής. Εφ' οσον αυτό το Κράτος μέλος δεν είναι ο παραγωγός, πρέπει εξάλλου να προσκομίζεται η απόδειξη ότι πρόκειται περί κοινοτικού επιτραπέζιου οίνου ή vin de liqueur.  Το πιστοποιητικό που αναφέρεται στο πρώτο εδάφιο πρώτη περίπτωση αναφέρει τουλάχιστον:  α) για τους επιτραπέζιους οίνους και για τους vins de liqueur εκτός των v.q.p.r.d.:  - το χρώμα,  - τον συνολικό αλκοολικό τίτλο κατ' ογκον,  - τον κτηθέντα αλκοολικό τίτλο κατ' ογκον,  - την περιεκτικότητα σε συνολική οξύτητα·  β) για τα συμπυκνωμένα γλεύκη σταφυλών: τη μάζα κατ' ογκον.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Απριλίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 359 της 15. 12. 1981, σ. 1.  (3) ΕΕ αριθ. L 54 της 5. 3. 1979, σ. 69.  (4) ΕΕ αριθ. L 195 της 18. 7. 1981, σ. 6.  (5) ΕΕ αριθ. L 363 της 18. 12. 1981, σ. 29.  (6) Βλέπε σ. 8 της παρούσας Επίσημης Εφημερίδας.  (7) ΕΕ αριθ. L 341 της 27. 11. 1981, σ. 24.